Εικονογράφηση ποιητικών συλλογών στη μεταπολεμική Ελλάδα
Creators: name: Σπανάκη, Βιργινία Γεωργίου
Publisher: name: Aristotle University of Thessaloniki
Year: 2019
Subjects: Εικονογράφηση
Ποιητικές συλλογές
Μεταπολεμική Ελλάδα
Illustration
Poetic collections
Post-war Greece

description: Από τότε που ο Οράτιος εισήγαγε στο έργο του Ars Poetica το απόφθεγμα Ut Pictura Poesis, οι δύο Τέχνες – η Ζωγραφική και η Ποίηση – συνδέθηκαν στο μυαλό πολλών θεωρητικών. Ποιητές και ζωγράφοι στράφηκαν συχνά οι μεν στους δε για να αντλήσουν έμπνευση και ο διάλογος αυτός έχει αποδειχθεί γόνιμος και για τις δύο πλευρές. Η εργασία αυτή ασχολείται αποκλειστικά με την περίπτωση κατά την οποία ένας ζωγράφος αφορμάται από το λόγο για να εκφραστεί εικαστικά. Η πορεία προς την απάντηση κάποιων βασικών ερωτημάτων που προκύπτουν καθώς μελετάει κανείς τη σχέση ανάμεσα στο Ποίημα και την Εικόνα είχες ως αποτέλεσμα την εξής κατανομή του υλικού: Μετά από μια προσπάθεια να εντοπιστούν οι απαρχές της εικονογράφησης των βιβλίων και μια αναδρομή στις εικονογραφημένες ποιητικές εκδόσεις της νεοελληνικής λογοτεχνίας, η έρευνα επικεντρώθηκε στην καλλιτεχνική δημιουργία όπως αποτυπώνεται στις σελίδες των συλλογών που εκδίδονται από το 1950 περίπου και μετά. Ακολούθησε μια προσπάθεια επαναπροσδιορισμού του περιεχομένου του όρου “Εικονογράφηση”, για να μπορέσει να ανταποκριθεί στα σύγχρονα δείγματα μεταγραφής του ποιητικού λόγου σε εικόνες. Στη συνέχεια, ιχνηλατήθηκαν οι διαδικασίες Κωδικοποίησης και Αποκωδικοποίησης που πραγματοποιούνται στα πλαίσια δημιουργίας και υποδοχής μιας εικονογραφημένης ποιητικής συλλογής, και οι οποίες εμπλέκουν τρεις διαφορετικούς υποκειμενικούς παράγοντες: τον ποιητή, τον καλλιτέχνη, τον αναγνώστη. Τελικά, έγινε μια προσπάθεια προσδιορισμού του ρόλου των εικόνων μέσα στις ποιητικές συλλογές, δεδομένης της σχέσης της Ποίησης με τη Ζωγραφική, όπως προκύπτει από τη θεωρητική σκέψη της εποχής μας. Η ενότητα αυτή αποτέλεσε τη βασική συμβολή της ερευνήτριας στο θέμα, αφού συμπεριέλαβε σε ένα μεγάλο βαθμό την προσωπική της άποψη αναφορικά με το πώς η λειτουργία της εικονογράφησης σε μια ποιητική συλλογή μπορεί να είναι άλλοτε βοηθητική, άλλοτε περιοριστική ή ακόμα και αποπροσανατολιστική, ανάλογα τόσο με τη μορφή της, όσο και με το επίπεδο εξοικείωσης του ίδιου του αναγνώστη με τις τέχνες
description: ince Horatius introduced Ut Pictura Poesis in his work of Ars Poetica, the two Arts - Painting and Poetry - were connected with each other, in the minds of many theorists. Poets and painters often turned to each other for inspiration and this dialogue has proven fruitful to both sides. This paper deals exclusively with the case in which the artist is motivated by speech to express himself visually. The route towards answering some key questions that arise when studying the relationship between Poetry and Image, resulted into the following distribution of the material: After an effort to identify the principles of book illustration and a review of the illustrated poetic publications of Modern Greek literature, research focused on artistic creation as imprinted on the pages of collections published from app. 1950 onwards. An attempt was flowingly made to redefine the content of the term "Illustration" so that it corresponds to the contemporary samples of poetic speech transcribed into images. Thereafter, the Coding and Decoding procedures were traced, that take place during the creation and the reception of an illustrated poetic collection, and involve three different subjective factors: the poet, the artist and the reader. Ultimately, an effort to define the role of images within poetic collections was made, given the relationship between Poetry and Painting, as expressed by the theoretical thinking of our times. This section was the key contribution of the researcher to the subject, since it included to a large extend her personal views on how the function of illustration within a collection of poems can be sometimes helpful, sometimes restrictive or even disorienting, according to its form, as well as to the level of familiarity of the reader with the arts